O  Messerschmitt Me 163 Komet ye o solenco avión de combate  propulsau por codetes que ha estau en funcionamiento y o primer avión  pilotau de qualsiquier tipo en superar os 1000 km/h en vuelo alibelau. Disenyau por Alexander Lippisch, o suyo rendimiento y aspectos d'o suyo disenyo no teneban precedents. O piloto de prebas alemán Heini Dittmar a primers de chulio de 1944 aconsiguió os 1.130 km/h, un  récord de velocidat aeria de vuelo no oficial incomparable con avions propulsaus ​​por turborreactors entre quasi un decenio. Se construyoron mas de 300 Komets, pero l'avión contrimostró estar mediocre en o suyo paper dedicau como que interceptor y destruyó nomás que entre 9 y 18 avions aliatos contra 10 perdas. Antiparte d'as perdas en combate, muitos pilotos murioron entre as prebas y l'entrenamiento,  a lo menos en parti a causa d'a naturaleza altament volatil y corrosiva d'o propulsor de codetes utilizau en modelos posteriors de  l'aeronau. Isto incluye a un piloto clamau Josef Pohs, que estió disuelto por o  combustible d'o codete dimpués d'un incident que resultó en una linia de combustible rota.